Tiener sterf in steengroefArgieffoto Foto: ER24 ŉ Vrystaatse seun, vermoedelik 16 jaar oud, is dood nadat hy Saterdag sowat 40 m ver in ŉ steengroef geval het. Werner Vermaak, woordvoerder van ER24, het gesê die voorval het in Botshabelo, sowat 60 km vanaf Bloemfontein, plaasgevind. “Dit is nog nie duidelik hoe die seun geval het nie. Hy was saam met ŉ ander 16-jarige seun wat hulp ontbied het nadat hy geval het,” het Vermaak gesê. Die seun se liggaam het op ŉ lys in die steengroef geland. Brandweerbeamptes moes teen die steengroef af abseil om by sy liggaam uit te kom en dit na die oppervlak te bring. Die polisie doen ŉ geregtelike doodsondersoek.